**Nguva yo Fayila ya 2023 ya Vanhu**

Xana i yini leswintshwa?

* **10 Mawuwani 2023 - Dexibodo ya Xiyimo xa Ntlheriso wa Xibalo leyi Simekiweke**

SARS Online Query System yi na xitirho xintshwa lexi vuriwaka [Tax Return Status Dashboard](https://tools.sars.gov.za/sarsonlinequery/visualdashboard) lexi nyikaka Vahakelaxibalo, Vayimeri lava Titsariseleke na Vativi va swa Xibalo hi xiyimo lexi vonakaka xa mafambelo ma Mitlheriso ya Xibalo xa Malinghena xa Munhu yena n'wini hi ku ya hi ku phurosesiwa ka rhumelo, ntiyisiso/oditi na vuyiselo wa mali.

Sweswi u nga kota ku languta mafambelo ma Ntlheriso wa wena wa Xibalo xa Malinghena xa Munhu yena n'wini endzhaku ka rhumelo. Ndlandlamuxo wu kongomise eka ku endla leswaku u tshama u ri karhi u tiva leswaku ku va ku nga ri na xilaveko xo bela riqingho eka SARS Contact Centre kumbe u ya ehofisini ya Rhavi ra SARS.

* **1 Mawuwani 2023 - Languta xiyimo xa nhlahluvo wa wena lowu tiendlekelaka**Vahakelaxibalo lava ringaneleke auto assessment wa Nguva ya lembe leri yo Fayila ya 2023 sweswi va nga cheka loko va hlahluviwile hi ndlela leyi tiendlekelaka hi ku tirhisa xitirho xa SARS Online Query Service, tlilika laha.
* **Ngheniso wa Masungulo wa Switiviwa swa Vandla ra Vunharhu swa ITR12 ku lulamisela ku pfuriwa ka Nguva yo Fayila ya 2023**U komberiwa ku stundzuxiwa leswaku eku lulamiseni ka ku pfuriwa ka Nguva yo Fayila ya Xibalo xa Malinghena xa Munhu yena n'wini hi Mawuwani 2023, exikarhi ka nkarhi wa ti2 Khotavuxika 2023 ku fikela eka ku pfuriwa ka Nguva yo Fayila, ku na nkoteko wa leswaku switiviwa leswi nga nghenisiwa ku sungula leswi kombisiweke eka mitlheriso ya Xibalo xa Malinghena xa Munhu yena n'wini kumbe ya Xibalo xa Nkarhinyana leswi komberiweke hi ku tirhisa eFiling, xitirho xa SARS Mobi App kumbe hi ku tirhisa Hofisi ya Rhavi ra SARS enkarhini lowu, swi ta nghenisiwa ku sungula kumbe swi nge koxometeki ku fikela loko Nguva yo Fayila yi pfuriwa ximfumo eka mani na mani.

Masiku mo fayila ntlheriso wa xibalo xa malinghena

Lama i masiku na mendlelo ma Nguva yo Fayila ya 2023:

* Vahakelaxibalo vona vini (lava nga riki va nkarhinyana): **7 Mawuwani 2023@ 20:00 ku fikela ti 23 Nhlangula 2023**
* Vahakelaxibalo va nkarhinyana: **7 Mawuwani 2023 @20:00 ku fikela ti 24 Sunguti 2024**

Hi yihi micinco lembe leri?

SARS yi endlile miengetelo yintshwa leyi landzelaka eka Nguva yo Fayila ya Xibalo xa Malinghena ya Munhu yena n'wini (PIT):

**Ku longoloxa Nawu wa 40 wa Masiku ma Bindzu eka Siku ro Hetelala ra Nguva yo Fayila**

Lembe leri nga hundza, loko nawu wu tivisiwa ro sungula, lava va nga eka nhlayo ya auto assessment va nyikiwile 40 wa masiku ma bindzu ku sukela eka siku ro humesiwa ka auto assessment ku pfuxeta ntlheriso wa vona loko va lava ku lulamisa auto assessment ya vona.

Lembe leri, hi engeterile 40 wa masiku ma bindzu ku hlangana na siku ro pfala ku fayila ra ntolovelo ela vahakelaxibalo lava nga riki va nkarhinyana, leri ku nga ti 23 Nhlangula 2023. Leswi swi ta nyika lava nga eka nhlayo ya auto assessment nkarhi wo tala ku fayila ntlheriso loko va tsakela ku lulamisa tiauto assessment.

**Masiku mo Pfala ma Tihakelo**

Lembe leri, siku ro pfala ro hakela eka eFilers lava nga riki va nkarhinyana ri ta hundzuluxiwa hi ndlela leyi landzelaka:

* Eka vahakelaxibalo lava nga riki eka nhlayo ya auto assessment, siku ro pfala ra hakelo ku ta va 30 wa masiku endzhakukaloko xitiviso xa nhlahluvo xi humesiwile.
* Eka vahakelaxibalo lava nga hlahluviwa hi ndlela leyi tiendlekelaka, siku ro pfala ra hakelo ku ta va 30 wa masiku endzhaku ka siku ro pfala ra Nguva yo Fayila ra 2023.

**Xitatimende xa Tinhundzu na Swikweleti**

Vahakelaxibalo va nkarhinyana lava nga na mitsakelo ya bindzu va fanele ku tivisa tinhundzu na swikweleti swa vona (ku ya hi hakelo) eka mitlheriso ya vona ya xibalo lembe rin'wana na rin'wana. Vahakelaxibalo lava welaka eka nkhetekanyo lowu, naswona va ri na tinhundzu leti nga ehenhla ka R50 million, va fanele ku tivisa tinhundzu to karhi eka mikoka ya le makete eka mitlheriso ya vona ya xibalo ya 2023.

**Mpaluxo wa Malinghena ya Matiko mambe**

SARS yi tivisile khonthena ya Malinghena ya Matiko mambe eka ntlheriso wa vahakelaxibalo lava faneleke ku tivisa malinghena ya matiko mambe hinkwawo, hambiswiritano ku lemukiwile leswaku vahakelaxibalo lava faneleke ku tivisa malinghena leyi kumiweke eka muthori wa matiko mambe loko va tirha eAfrika-Dzonga na/kumbe endzhandzheni a va na khodi ya xihlovo ya kahle ku tivsa muholo wa malinghena ya vukorhokeri lebyi nyikiweke bya matiko mambe. Tindhawu tinharhu tintshwa leti landzelaka sweswi ti ta tirha.

* Ndhawu yintshwa "Malinghena leyi amukeriweke ku suka eka vukorhokeri bya matiko mambe leyi nga kombisiwangiki eka setifikheti ya IRP5/IT3(a) ya le Afrika-Dzonga, leyi faneleke ku hakela xibalo ehandle ka RSA naswona nkakhumbeko wa s10(1)(o)(ii) a wu tirhi.
* Ndhawu yintshwa "Malinghena leyi amukeriweke ku suka eka vukorhokeri bya matiko mambe leyi nga kombisiwangiki eka setifikheti ya IRP5/IT3(a) ya le Afrika-Dzonga, leyi faneleke ku hakela xibalo ehandle ka RSA naswona nkakhumbeko wa s10(1)(o)(i) wa tirha.
* Ndhawu yintshwa "Malinghena leyi amukeriweke ku suka eka vukorhokeri bya matiko mambe leyi nga kombisiwangiki eka setifikheti ya IRP5/IT3(a) ya le Afrika-Dzonga, leyi faneleke ku hakela xibalo ehandle ka RSA naswona nkakhumbeko wa s10(1)(o)(i) a wu tirhi.

**Nhlahluvo wa Varingani lava tekaneke hi Xa Mina Xa Wena**

Vahakelaxibalo lava tekaneke hi xa mina xa wena va hakerisiwa xibalo eka hafu ya ntswalo, tidivhidende, malinghena ya rhente na mivuyelo ya xuma. Eka Nguva leyi yo Fayila SARS yi humesile xiyimo xa “Xa Mina Xa Wena” ku suka eka ntiviso wa muhakelaxibalo wa khale no tirhisana na Ndzawulo ya Timhaka ta Xikaya ku tiyisisa xiyimo xa vukati. Laha varingani va nga fananisiwa kahle naswona va ri na ntsakelo wa vuvekisi, SARS yi ta endla hi kambirhi ntsakelo wa setifikheti ya vuvekisi eka ntlheriso wa varingani havambirhi laha va nga ta hakerisiwa 50% ehenhla ka nhlahluvo.

**Xiyenge xa 93 xa Nhlahluvo lowu Hungutiweke**

SARS yi na phurosese leyi tiendlekelaka yo kombela Nhlahluvo lowu Hungutiweke hi ku ya hi xiyenge xa 93 xa Nawu wa Vulawuri bya Xibalo. Phurosese yi ta tirhisa fomo leyi vuriwaka RRA01 laha muhakelaxibalo a nga ta kota ku yi tata eka eFiling. Leswi swi ta kotisa hetiseko no hunguta tihakelo eka vahakelaxibalo.

Xana u amukerile Auto Assessment ?

Exikarhi ka ti1 Mawuwani na ti 7 Mawuwani 2023, vahakelaxibalo va ta tivisiwa hi SMS kumbe hi imeyili loko va hlawuriwile ku amukela auto assessment. Loko wo tshuka u amukerile SMS, goza leri landzelaka eka wena ku tava ku xopaxopa auto assessment eka SARS MobiApp kumbe eFiling.

* **Loko u pfumelelana na auto assessment, a wu fanelangi ku endla nchumu.**
* Loko u kolotiwa vuyiselo wa mali, u nga wu langutela kwalomuya ka makumenkombombirhi (72) wa tiawara, loko ku ve vuxokoxoko bya wena bya le bangi na SARS byi lulamile.
* Loko u kolota SARS, u komberiwa ku endla hakelo ku nga si fika siku leri kombisiweke eka Xitiviso xa Nhlahluvo (ITA43) ku papalata ntswalo lowu hakerisiwaka xikweleti lexi kayiveleke.
* U nga endla hakelo hi ku tirhisa eFiling kumbe SARS MobiApp; hi le tlhelo vona mihlawulo ya hina ya mahakelelo.
* **A wu pfumelelani na Auto assessment?** Vahakelaxibalo lava hlahluviweke hi ndlela leyi tiendlekelaka va na ku fikela ti 23 Nhlangula 2023 ku lulamisa no fayila mitlheriso ya vona eka eFiling kumbe SARS MobiApp loko va nga pfumelelani na auto assessment leyi amukeriweke.

Xana Auto assessment ya lembe leri (2023) yi hambana njhani na ya lembe leri nga hundza (2022)?

Lembe leri nga hundza u ve na 40 wa masiku ku fayila ntlheriso loko u nga tsakisiwangi hi auto assessment ya wena, kambe lembe leri hi ku nyika ku fikela siku ro pfala ra ti 23 Nhlangula 2023. Loko auto assessment yi humesiwile endzhaku ka ti 23 Nhlangula 2023 40 wa masiku ma bindzu ma ta sungula eka siku ra xitiviso xa nhlahluvo.

Mayelana na vuxokoxoko hi xitalo, vona [How does Auto-Assessment work](https://www.sars.gov.za/types-of-tax/personal-income-tax/filingseason/how-does-auto-assessment-work/).

Hi pfumeleli hi ku pfuna leswaku u va na Nguva yo Fayila yo famba kahle

Vanhu **ntsena** lava Hlahluviweke hi ndlela leyi Tiendlekelaka va ta amukela SMS kumbe imeyili. Loko u nga amukeli xitiviso ku suka eka SARS xa leswaku u hlahluviwile hi ndlela leyi tiendlekelaka; u fanele ku rhumela Ntlheriso wa Xibalo xa Munhu yena n'wini (ITR12).

U nga fikelela ntlheriso wa xibalo hi ku tirhisa eFiling kumbe SARS MobiApp ku sukela hi ti 7 Mawuwani 2023 hi 20:00, wu tati, no wu fayila, hi ku tirhisa eFiling kumbe SARS Mobi App. Vahakelaxibalo lava nga kotiki ku fayila mitlheriso ya vona va fanele ku buka xitshembisano xo endzela rhavi ku sungula. Siku ro pfala ro rhumela ntlheriso wa wena wa xibalo i ti 23 Nhlangula 2023.

Ku lulamisiwa yini loko ku fayila swi nga se sungula?

Tiyisisa leswaku u kumile IRP5/IT3(a)s na tisetifikheti tin'wana ta xibalo to fana na mpfuneto wa swa vutshunguri, nkwama wa rhithayamente anyuwithi na switiviwa swin'wana na swin'wana swa vandla ra vaunharhu leswi faneleke eku kumisiseni ka swiboho swa wena swa xibalo.

Loko u rivele phasiwedi ya wena u nga yi ololoxa eka inthanete hi ku tirhisa webusayiti ya eFiling hi ku tliliha eka [Forgot Password](https://secure.sarsefiling.co.za/app/login?redirect=)kumbe [Forgot Username](https://secure.sarsefiling.co.za/app/login?redirect=).

Tirhisa self-help online query system ya hina ku kuma nomboro ya wena ya rheferense ya xibalo no rhumela matsalwa wahi na wahi mo seketela lama lavekaka. Ku engetela, cheka no/kumbe u engetela leswintshwa eka vuxokoxoko bya wena n'wini byo fana na vuxokoxoko bya le bangi, adirese na vuxokoxoko bya vutihlanganisi eka inthanete eka eFiling kumbe eka SARS MobiApp.

A wu fanelanga ku ba riqingho

Vahakelaxibalo, timhaka ta n'wina ta xibalo ti le mavokweno mo antswa loko mi tirhisa [eFiling](https://www.sarsefiling.co.za/) kumbe [SARS MobiApp](https://www.sars.gov.za/tax-practitioners/sars-mobi-app/). Tsarisa phurofayili ya wena sweswi ku tiyisisa ntokoto wo fayila lowu fambaka kahle. A wu fanelanngi ku hi bela riqingho u nga titsarisela eka inthanete kumbe u kopa [MobiApp](https://www.sars.gov.za/tax-practitioners/sars-mobi-app/) eka foni kumbe thebulete ya wena. Ku endla xitshembisano na SARS sweswi swa olova, u nga tlilika laha ku endla xitshembisano, hi rhumela SMS ku kombela ku buka.

U nga rhumela xivutiso hi ku tirhisa [SARS Online Query System (SOQS)](https://www.sars.gov.za/contact-us/send-us-a-query/)loko u rivele nomboro ya wena ya rheferense ya xibalo, ku rhumela matsalwa wahi na wahi na swo tala. [SARS Online Query System (SOQS)](https://www.sars.gov.za/contact-us/send-us-a-query/)yi pfuneta vahakelaxibalo lava tsakelaka ku vutisa SARS swivutiso handle ko ya erhavini. Ku sungula xivutiso, u ta fanela ku tata fomo ya le ka inthanete hi ku hlawula *Query Type*. Mayelana na vuxokoxoko hi xitalo, vona SARS Online Query System – External Guide.

Chanele ya SARS ya USSD

Sweswi u nga kombela vukorhokeri lebyi xakelanaka na Xibalo xa Malinghena xa Munhu yena n'wini hi ku rhumela nongoloko wa USSD eka SARS. Ntlhaviketo wa chanele ya USSD wu ku katsa ku va u thayipa nongoloko wa maletere lama katsaka xinyeletana (\*), ku landzela tinomboro titsongo no hetelela hi hexithege (#) no photosa.

Vukorhokeri lebyi landzelaka bya kumeka eka chanele leyi:

* Xana nomboro ya mina ya Xibalo yi ri yini?
* Kombela nsalo wa Akhawunti
* Xana ndzi fanele ku fayila ntlheriso wa xibalo?
* Kombela xitshembisano xa eBooking

Magoza ma leswaku u kombela njhani vukorhokeri bya xibalo hi ku tirhisa Chanele ya USSD ya SARS:

* **Goza 1:** Sungula USSD hi ku photosa **\*134\*7277#**
* **Goza 2:** Hlawula vukorhokeri lebyi u byi lavaka.
* **Goza 3:** Ntiyisiso wa Muhakelaxibalo - SARS yi ta ku kombela ku tata Nomboro ya wena ya ID/Phasipoto/Vutumbelo
* **Goza 4:** Xintshuxo xa Xibalo - Endzhaku ka ntiyisiso lowu humeleleke hi SARS, nhlamulo yi ta kombisiwa.

Chanele ya SMS ya SARS

Vahakelaxibalo va nga kombela vukorhokeri lebyi xakelanaka na Xibalo xa Malinghena xa Munhu yena n'wini hi ku rhumela SMS eka SARS eka 47277. Vukorhokeri bya xibalo byo engetelela byi nyiketiwa eka vahakelaxibalo hi ku tirhisa xitirhisiwa xa vona xa riqingho. Vukorhokeri lebyi byi nga fikeleriwa hi ku tirhisa *data/airtime* hambiloko swi nga ri kona:

* **Kombela xitshembisano xa eBooking**
  + *Booking (Space) ID number/Passport number/ Asylum Seeker number*
* **Xikombelo xa ntiyisiso ku kumisisa loko u fanele ku rhumela ntlheriso wa xibalo wa (PIT)**
  + *File (Space) ID number/Passport number/ Asylum Seeker number*
* **Kombela ku humeseriwa IT150 (Nomboro ya Ntsariso wa Xibalo)**
  + *TRN (Space) ID number/Passport number/ Asylum Seeker number*
* **Kombela swivutiso leswi xakelanakaka na akhawunti (switatimende swa ndzinganiso) na/kumbe xipimelo xa Xitatimende xa Akhawunti (SOA)**
  + *Balance (Space) ID number/Passport number/ Asylum Seeker number*

Mayelana na vuxokoxoko hi xitalo, vona [Guide to SARS Mobile Tax Services](https://www.sars.gov.za/it-ae-45-g01-guide-to-sars-mobile-tax-services-external-guide/) kumbe u vona [tutorial video on how to use the SMS services.](https://www.youtube.com/watch?v=IVLPrkrjwLA)